რუსი „სიკვდილით მოვაჭრე“ ბრალდებებს უარყოფს
საბჭოთა კავშირის საჰაერო ძალების ყოფილმა ოფიცერმა, ცივი ომის დასრულებისთანავე, მსოფლიოს მასშტაბით იარაღით ვაჭრობა დაიწყო.
დუგლას ფარას ახალი წიგნი სახელწოდებით „სიკვდილით მოვაჭრე“ ვიქტორ ბუტის არალეგალურ მოღვაწეობას გაგვაცნობს. იარაღით ვაჭრობაში ეჭვმიტანილი რუსი ეროვნების ვიქტორ ბუტი უარყოფს ბრალდებებს. დუგლას ფარას ახალი წიგნი სახელწოდებით „სიკვდილით მოვაჭრე“ სწორედ მის არალეგალურ მოღვაწეობას გაგვაცნობს. როგორც დარა აღნიშნავს, საბჭოთა კავშირის საჰაერო ძალების ყოფილმა ოფიცერმა, ცივი ომის დასრულებისთანავე, საბჭოთა კავშირის საზღვრებს გარეთ იარაღით ვაჭრობა დაიწყო: ფარა იქვე აღწერს ბუტის მიერ განხორციელებულ პროექტებს: დუგლას ფარა ამბობს, რომ ბუტს არასდროს უთანამშრომლია ალ ყაიდასთან, თუმცა მჭიდროდ ურთიერთობდა ავღანეთში თალიბებთან. ფარა წიგნში აღწერს, თუ რამ განაპირობა ბუტის მათთან თანამშრომლობა: ოცი წლის განმავლობაში ბუტი იარაღის ვაჭრობის არალეგალურ ბიზნეს აწარმოებდა და ნებისმიერ გადამხდელს ამარაგებდა იარაღით. ამავე დროს ახერხებდა ხელშეუხებლობის სტატუსის შენარჩუნებას. წიგნის მიხედვით, ბუტი 2008 წელს ტაილანდში დააპატიმრეს. მისი დაპატიმრების ოპერაცია აშშ-ის ნარკოტიკების უკანონოდ ვაჭრობის ადმინიტრაციის ჯაშუშებმა ითავეს. ისინი მეამბოხე მოძრაობის, კოლუმბიის რევოლუციური ძალების წევრებად ასაღებდნენ თავს: ორწლიანი ბრძოლის შემდეგ ბუტის ტაილანდიდან შეერთებულ შტატებში ექსტრადიცია მოახდინეს. თუმცა ის უარყოფს ბრალდებებს და აცხადებს, რომ რიგითი ბიზნესმენია და იარაღით არალეგალურად ვაჭრობასთან არაფერი აკავშირებს . მას რუსი პოლიტიკოსებიც უმაგრებენ მხარს. როგორც რუსეთის საგარეო საქმეთა სამინისტრომ განაცხადა, ბუტის ექსტრადიცია არალეგალური გზით მოხდა და პირობა დასდო, რომ ოფიციალური მოსკოვი ბუტის, როგორც რუსეთის მოქალაქის უფლებებს დაიცავს და ნებისმიერი სახის მხარდაჭერას გაუწევს. ფარა ამბობს, რომ ბუტს რუსეთის სადაზვერვო სააგენტოებში ახლო მეგობრები და თანამზრახველები ჰყავს. რუსეთის ოფიციალური პირები შიშობენ, რომ ბუტი ბევრ ინფორმაციას გაამჟღავნებს: თუმცა ფარა ამბობს, რომ მარტო რუს ოფიციალურ პირებს როდი ემუქრებათ საფრთხე. ბუტის დაკითხვისას კიდევ ბევრი სხვადახვა ქვეყნის ოფიციალური პირების შავბნელი საქმეები გამოაშკარავდება: გასულ კვირას, ნიუ იორკის ფედერალურ სასამართლოში ვიქტორ ბუტმა უარყო ამერიკის მიერ წაყენებული ყველა ბრალდება.